**ՏԵՂԵԿԱՏՎՈՒԹՅՈՒՆ**

**2019թ. հունիս ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2019թ. հունիս ամսվա ընթացքում նախարարությունում գրանցվել է 5284 փաստաթուղթ, որից 2065 գրություն, 32 օրենսդրական ակտի նախագիծ, 1981 քաղաքացիներից և իրավաբանական անձանցից ստացված դիմում, 1206 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 2642:

Հաշվետու ժամանակահատվածում նախարարություն է այցելել 1219 քաղաքացի, որից 309-ը ներկայացրել է գրավոր դիմում, 497-ը՝ բանավոր դիմում, 413-ը դիմել է ինֆո-տեղեկատվական կենտրոն ընդունարան:

Հունիս ամսվա ընթացքում նախարարությունում գրանցվել է 1981 դիմում, որից 1484-ը գրավոր է, 497-ը՝ բանավոր: Նշված գրավոր դիմումներից 1455-ը ներկայացվել է սոցիալական ոլորտին առնչվող խնդիրներով դիմած քաղաքացիներից, իսկ 29-ը՝ իրավաբանական անձանցից:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 2843 փաստաթուղթ՝ որից 53 մշակված օրենսդրական ակտ, 921 գրություն, 1869 քաղաքացիներից և իրավաբանական անձանցից ստացված դիմումի պատասխան:

Ելքագրված 1869 դիմումների պատասխաներն ըստ բնույթի ունեն հետևյալ պատկերը. 1046 (56%)-ը պարզաբանվել է, 375 (20%) քաղաքացու խնդրանք բավարարվել է, 11-ը (1%) վերահասցեագրվել է պետական այլ մարմիններ, իսկ 437-ին (23%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել պրոթեզաօրթոպեդիկ պարագաների 708 (48%), կենսաթոշակի նշանակման և վերանայման 140 (9%), հաշմանդամության խմբի նշանակման և վերանայման 65 (4%), պետական նպաստների 93 (6%), աշխատանք տրամադրելու 85 (6%),ավանդի փոխհատուցման 54 (4%), բնակարան հատկացնելու 34 (2%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել պրոթեզաօրթոպեդիկ պարագաների 204 (41%), դիմումի ընթացքի ճշգրտման 116 (23%), ավանդի փոխհատուցման 20 (4%), պետական նպաստների 26 (5%), կենսաթոշակի նշանակման ու վերանայման 18 (4%), հաշմանդամության խմբի նշանակման և վերանայման 18 (4%) վերաբերյալ դիմումները:

Հունիս ամսվա ընթացքում կայացել է նախարարի մեկ ընդունելություն, որին մասնակցել է երկու քաղաքացի: Կայացել է փոխնախարարների վեց ընդունելություն, որին մասնակցել է ինը քաղաքացի։

Հաշվետու ժամանակահատվածում գլխավոր քարտուղարի մոտ ընդունելություն չի կայացել:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2018Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | | **2019Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | | | |
| **1** | **Մտից փաստաթղթերի ընդհանուր քանակ** | **5672** | | **Մտից փաստաթղթերի ընդհանուր քանակ** | **5284** | **Նվազել է** | | | **-388** |
| **2** | **Պաշտոնական գրություններ** | **3220** | | **Գրություններ, որից՝ 32-օրենսդրական ակտի նախագիծ** | **2065** | **Նվազել է** | | | **-1155** |
| **3** | **Ներքին փաստաշրջանառություն** | **274** | | **Ներքին փաստաշրջանառություն** | **1206** | **Աճել է** | | | **932** |
| **4** | **Քաղաքացիների դիմումներ** | **2178** | | **Քաղաքացիների դիմումներ** | **1981** | **Նվազել է** | | | **-197** |
|  | **ա. Գրավոր դիմումներ** | **1855** | | **ա. Գրավոր դիմումներ** | **1484** | **Նվազել է** | | | **-371** |
|  | **բ. Բանավոր դիմումներ** | **323** | | **բ. Բանավոր դիմումներ** | **497** | **Աճել է** | | | **174** |
| **5** | **Ընդունելության բաժին դիմած քաղաքացիների թիվը** | **944** | | **Ընդունելության բաժին դիմած քաղաքացիների թիվը** | **1219** | **Աճել է** | | | **275** |
|  | **ա. Գրավոր դիմումներ** | **297** | | **ա. Գրավոր դիմումներ** | **309** | **Աճել է** | | | **12** |
|  | **բ. Բանավոր դիմումներ** | **323** | | **բ. Բանավոր դիմումներ** | **497** | **Աճել է** | | | **174** |
|  | **գ. Ինֆո-տեղեկատվական կենտրոն ընդունարան** | **324** | | **գ. Ինֆո-տեղեկատվական կենտրոն ընդունարան** | **413** | **Աճել է** | | | **89** |
| **6** | **Հսկողական փաստաթղթեր** | **294** | | **Հսկողական փաստաթղթեր** | **430** | **Աճել է** | | | **136** |
| **7** | **ՀՀ վարչապետի հանձնարարականներ** | **82** | | **ՀՀ վարչապետի հանձնարարականներ** | **73** | **Նվազել է** | | | **-9** |
|  |  |  | |  |  |  | | |  |
|  | **2018Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | | **2019Թ. ՀՈՒՆԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | | | |
| **1** | **Ելից փաստաթղթերի ընդհանուր քանակ** | | **2097** | **Ելից փաստաթղթերի ընդհանուր քանակ** | | | **2843** | **Աճել է** | **746** |
| **2** | **Պաշտոնական գրություններ** | | **1303** | **Պաշտոնական գրություններ, որից՝ 53-օրենսդրական ակտի նախագիծ** | | | **974** | **Նվազել է** | **-329** |
| **3** | **Դիմումների պատասխաններ** | | **794** | **Դիմումների պատասխաններ** | | | **1869** | **Աճել է** | **1075** |